Държавен вестник, бр. 17, 2017 г., стр. 27

БРОЙ  17	
Д Ъ Р Ж А В Е Н  В Е С Т Н И К 	
СТР.  27  
науки, като същите следва да са по казуси, 
по които няма противоречиви решения и има 
произнасяне на касационната инстанция.
(2) При провеждането на конкурс за млад-
ши прокурори и младши следователи и за 
първоначално назначаване в органите на 
прокуратурата конкурсните комисии съста-
вят 10 казуса от наказателноправните науки, 
избрани по реда на ал. 1.
(3) При провеждането на конкурс за първо-
начално назначаване в окръжните и админи-
стративните съдилища конкурсните комисии 
съставят 10 казуса от съответната материя, 
избрани по реда на ал. 1.
(4) При провеждането на конкурсите за 
младши съдии, младши прокурори и младши 
следователи и конкурсите за първоначално 
назначаване конкурсните комисии съставят 
10 теста с по 12 въпроса от правото на Евро-
пейския съюз и правата на човека. 
(5) В случаите по чл. 13, ал. 2 казусите и 
тестовете се съставят съвместно от всички 
комисии, определени да проведат изпита.
(6) Съставените казуси и тестове, поставени 
в отделни непрозрачни пликове, се предават в 
администрацията на Висшия съдебен съвет по 
материя в общ запечатан плик не по-късно от 
3 дни преди провеждане на изпита, за което 
се съставя приемно-предавателен протокол.
(7) След обявяване на началото на писмения 
изпит един от кандидатите за младши съдии 
и за първоначално назначаване в районните 
съдилища изтегля на случаен принцип един 
казус от наказателноправните науки и един от 
гражданскоправните науки и един от десетте 
теста. Същият кандидат отваря по още два 
плика от съответната материя и още два теста 
и след сравняване обявява дали казусите и 
тестовете са различни от изтеглените.
(8) След обявяване на началото на писмения 
изпит един от кандидатите за младши прокуро-
ри и за младши следователи и за първоначално 
назначаване в органите на прокуратурата и в 
окръжните и административните съдилища 
изтегля на случаен принцип казуса и теста, по 
които се провежда изпитът. Същият канди-
дат отваря още два плика с казуси и тестове 
и след сравняване обявява дали казусите и 
тестовете са различни от изтегления казус.
(9) Всеки кандидат в изпита за младши 
съдии и за първоначално назначаване в район-
ните съдилища решава по свой избор един от 
двата изтеглени казуса и теста, кандидатите 
за младши прокурори и младши следователи 
и за първоначално назначаване в окръжните 
прокуратури и окръжните и административ-
ните съдилища решават изтегления казус и 
теста върху предварително получени бели лис­
тове, подпечатани с печат на Висшия съдебен 
съвет. Кандидатите могат да пишат по време 
на изпита само с химикал със син цвят. След 
обявяване края на изпита неизползваните 
листове се предават на комисията.
Чл. 20. (1) След приключване на рабо-
тата си по казуса и теста или изтичане на 
времето на изпита всеки кандидат изписва 
на предварително предоставен фиш трите 
си имена, единния граждански номер, вхо-
дящия номер, издаден от администрацията 
на Висшия съдебен съвет, както и датата на 
изпита. Кандидатът запечатва фиша в малък 
непрозрачен плик.
(2) Писмената работа се запечатва собстве-
норъчно от кандидата в голям плик, в който 
се поставя и запечатаният малък плик. В 
този вид кандидатът я предава на комисията.
(3) Публично и в присъствието на конкурс-
ната комисия в администрацията на Висшия 
съдебен съвет на принципа на случайността 
се разпечатват големите пликове и се изписва 
еднакъв номер на малкия плик, големия плик 
и на писмената работа.
(4) Малките пликове се предоставят за 
съхранение на главния секретар на Висшия 
съдебен съвет, за което се съставя приемно-
предавателен протокол, а големите пликове 
заедно с писмените работи остават в коми-
сията за оценяване. 
Чл. 21. (1) Преди отваряне на пликовете 
с писмените работи конкурсните комисии 
решават изтеглените казуси и тестове. Тези 
решения служат за критерии при оценяването.
(2) След приключване на оценяването 
конкурсната комисия проверява целостта на 
малките пликове, разпечатва ги, идентифи-
цира писмените работи и нанася оценките в 
протокол.
(3) Резултатите от писмения изпит се 
обявяват на общодостъпно място в сграда-
та на Висшия съдебен съвет и на интернет 
страницата на Висшия съдебен съвет в три­
дневен срок от подписването на протокола 
от изпитната комисия.
(4) С обявяване на резултатите по ал. 3 
конкурсната комисия публикува изтеглените 
казуси и тестове и техните решения.
Раздел ІV
Оценяване и класиране на кандидатите
Чл. 22. (1) До устен изпит се допуска кан-
дидат, получил оценка не по-ниска от много 
добър „4,50“ на казуса и теста, определена 
като средноаритметична от оценките на ка-
зуса и теста. 
(2) Конкурсната комисия съставя график 
по входящи номера за времето и мястото на 
провеждане на устния изпит, който се обявява 
на видно място в сградата на Висшия съдебен 
съвет и на интернет страницата на Висшия 
съдебен съвет, в тридневен срок от обявяване 
на резултатите от писмения изпит.